‘ฟินันซ่า’รอดอกเบี้ยชัดชูกอง3เดือน
ฟินันซ่าแนะรอดูเศรษฐกิจดอกเบี้ยชัด ส่งกองทุน 3 เดือนลงทุนตราสารหนี้ทั้งในนอก จ่าย 3.25% ต่อปี
24 ก.ค. 2555

ฟินันซ่าแนะรอดูเศรษฐกิจดอกเบี้ยชัด ส่งกองทุน 3 เดือนลงทุนตราสารหนี้ทั้งในนอก จ่าย 3.25% ต่อปี
นายธีรพันธุ์ จิตตาลาน กรรมการบริหารและประธานเจ้าหน้าที่บริหารบริษัทหลักทรัพย์จัดการกองทุน (บลจ.) ฟินันซ่า เปิดเผยว่า ธนาคารแห่งประเทศไทย (ธปท.) อาจจะคงอัตราดอกเบี้ยนโยบายระยะหนึ่ง เพื่อรอดูสถานการณ์เศรษฐกิจโลกและไทยให้เห็นทิศทางที่ชัดขึ้น เนื่องจากปัจจุบันเศรษฐกิจไทยขยายตัวสวนทางเศรษฐกิจทั่วโลกที่ชะลอตัวจนธนาคารกลางหลายประเทศเริ่มลดดอกเบี้ย
การลงทุนตราสารหนี้ระยะสั้นจึงเหมาะกับสถานการณ์ที่ทิศทางดอกเบี้ยยังไม่ชัดเจน บริษัทจึงเปิดขายกองทุนเปิดฟินันซ่าตราสารหนี้พลัส โรล โอเวอร์ 3 เดือน 3 (FAM FIPR 3M3) ตั้งแต่วันที่ 2327 ก.ค.2555 ลงทุนตราสารหนี้ทั้งในและต่างประเทศ คาดการณ์ผลตอบแทน 3.25% ต่อปี สำหรับการลงทุน 3 เดือน 
นายฉัตรพี ตันติเฉลิม ประธานเจ้าหน้าที่บริหาร บลจ.กรุงศรี เปิดเผยว่า บริษัทเสนอขายกองทุนเปิดกรุงศรีตราสารหนี้ 6M29 (KFFIX6M29) อายุโครงการประมาณ 6 เดือน ลงทุนในตราสารหนี้ทั้งในประเทศและต่างประเทศ เปิดขายระหว่างวันที่ 24-30 ก.ค. 2555 ลงทุนขั้นต่ำ 1 หมื่นบาท คาดจ่ายผลตอบแทนประมาณ 3.15% ต่อปี